RADVILIŠKIO R. ŠIAULĖNŲ MARCELINO ŠIKŠNIO GIMNAZIJA

Danutė Žaldokaitė

Logopedė metodininkė

KILMININKO LINKSNIO VARTOJIMAS

Metodinė vaizdinė priemonė

Suderinta Radviliškio r.

Šiaulėnų Marcelino Šikšnio

gimnazijos pagalbos mokiniui specialistų

metodinės grupės 2021-05-14

posėdžio protokoliniu nutarimu Nr.9-3

Šiaulėnai, 2021

**Metodinė vaizdinė priemonė „Kilmininko linksnio vartojimas“**

**Tikėtinas rezultatas**

Naudodamasis šia metodine vaizdine priemone mokinys išmoks taisyklingai vartoti kilmininko linksnį.

**Panaudojimas**

Skirta 3 klasės mokiniams, kurie mokosi pagal Bendrąsias programas.

Taikoma įtvirtinimui išėjus linksnių vartojimą.

Naudojama spalio mėn. pradžioje 2 klasės kurso kartojimo pratybų metu.

Užduočių atlikimui žodžiu skiriama 10 min., o raštu 5 min.

**Patarimai kolegai**

* Padalinti kiekvienam mokiniui po kortelę. Jei didesnė grupė, demonstruoti ekrane.
* Pasiūlyti mokiniui, kad žiūrėdamas į paveikslėlius ir po jų esančią sakinių pradžią žodžiu pabaigtų sakinius, keldamas vieną iš klausimų: **prie ko?**, **ant ko?**, **už ko?**.
* Aptarus visus paveikslėlius paprašyti mokinio/mokinių savarankiškai sugalvoti sakinį be paveikslėlio keliant klausimą **iš ko**?. Pvz. Aš grįžtu iš mokyklos.
* Paprašyti mokinių savarankiškai sugalvotus sakinius užrašyti.

**Motyvavimo būdas**

Norint, kad mokiniai aktyviau įsitrauktų į darbą, jiems primenama, kad teisingai atlikę užduotį bus apdovanojami lipdukais su šypsenėle.

**Vertinimo kriterijai**

Apie vertinimo kriterijus mokiniai sužino iš anksto, prieš atlikdami užduotis.

*Puikiai* atlikta užduotis – aukščiausias lygis – teisingai užbaigti 6 sakiniai.

Užduoties žodžiu vertinimo kriterijai:

*Gerai* atlikta užduotis – 3 – 4 teisingi sakiniai.

*Patenkinamai* atlikta – 1 – 2 teisingi sakiniai.

Užduoties raštu vertinimo kriterijai:

*Puikiai* – 5 – 6 savarankiškai užrašyti sakiniai.

*Gerai* – 3 – 4 sakiniai.

*Patenkinamai* – 1 – 2 sakiniai.

**Patirtis**

Mokiniai gali supainioti linksnius, prielinksnius.

Esant būtinybei suteikiu pagalbą, dar kartą demonstruoju paveikslėlį.

**Įsivertinimas**

Įsivertinti mokinys gali vėliau matydamas parodomus atsakymus. Pats mokinys gali susiskaičiuoti, kiek atlikdamas padarė klaidų, nusistatyti pasiekimo lygį ir išsiaiškinti, kur dar reikia patobulėti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_